หุ้น27ก.ย.ปิดบวก11.61จุด
หุ้น27ก.ย.ทะยานต่อเนื่อง ปิดบวก 11.61 จุด ที่ 1,286.11 จุด มูลค่าการซื้อขาย 39,563 ล้านบาท
27 ก.ย. 2555

หุ้น27ก.ย.ทะยานต่อเนื่อง ปิดบวก 11.61 จุด ที่ 1,286.11 จุด มูลค่าการซื้อขาย 39,563 ล้านบาท




ดัชนีหุ้นไทยวันที่ 27 ก.ย.เคลื่อนไหวในแดนบวกก่อนปิดที่ 1,286.11 จุด เพิ่มขึ้น 11.61 จุด หรือ 0.91% มูลค่าการซื้อขาย 39,563 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส บล.ฟิลลิป (ประเทศไทย) เปิดเผยว่า วันนี้ดัชนีหุ้นเคลื่อนไหวในแดนบวกตลอดวันซึ่งแตกต่างจากวานนี้ที่อยู่ในแดนลบ เนื่องจากส่วนใหญ่ไดเคาดการณ์ว่าทางการจีนจะออกมาตรการกระตุ้นเศรษฐกิจออกมาจนเห็นได้ว่าตลาดหุ้นจีนได้ปรับขึ้นไปถึง 3 % อีกทั้งจะเห็นได้ว่าหลายประเทศมีการใช้มาตรการกระตุ้นเศรษฐกิจและผ่อนคลายนโยบายการเงินกันมาก  
นอกจากนั้น ยังเป็นผลจากแรงซื้อกลับหลังดัชนีได้ปรับลงมาวานนี้ ขณะที่มีผลจากการทำกำไรก่อนปิดงวดบัญชี (วินโดร เดรสซิ่ง) มีส่วนเล็กน้อย ซึ่งตอนนี้จะเห็นนักลงทุนเวียนกลุ่มเล่น ซึ่งวันนี้หุ้นที่ปรับขึ้นมามีทั้งกลุ่มพลังงานเพราะเป็นกลุ่มที่ยังปรับขึ้นมาน้อย หรือกลุ่มสื่อสารเพราะมีเรื่อง 3จี
อย่างไรก็ตาม ช่วงนี้จะเห็นว่าดัชนีมีความผันผวนมาก แต่เชื่อว่าดัชนีจะปรับขึ้นหรือมีอัพไซด์หลังจากนี้ได้น้อย เพราะมักจะมีแรงขายทำกำไรในช่วงที่ดัชนีแตะ 1,290-1,300 จุด ดังนั้นนักลงทุนควรรอขายทำกำไรในแนวต้านดังกล่าว แล้วค่อยไปรอรับซื้อเมื่อหุ้นปรับลงมา 40-50 จุด หรืออยู่ที่แนวต้านแรกที่ 1,270 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่BAY         มูลค่าการซื้อขาย  2,163 บาท ปิด 30.25 บาท ลดลง 0.50 บาท (-1.63%)    DTAC      มูลค่าการซื้อขาย 1,912บาท ปิด  92.00 บาท เพิ่มขึ้น 4.25 บาท (+4.84 %)   PTTEP      มูลค่าการซื้อขาย 1,597บาท ปิด 161.50 บาท เพิ่มขึ้น 4.50 บาท (+2.87%)    PTT          มูลค่าการซื้อขาย 1,525 บาท ปิด 329.00 บาท เพิ่มขึ้น 1.00 บาท (+0.30%)   CPF         มูลค่าการซื้อขาย 1,285 บาท ปิด 32.75 บาท เพิ่มขึ้น 0.25 บาท (+0.77%)